CELEX: 62012CN0265
Language: bg
Date: 2012-05-29 00:00:00
Title: Дело C-265/12: Преюдициално запитване, отправено от Hof van beroep te Brussel (Belgien) на 29 май 2012 г. — Citroën Belux NV/Federatie voor Verzekerings- en Financiële Tussenpersonen (FvF)

25.8.2012   
            
            
               BG
            
            
               Официален вестник на Европейския съюз
            
            
               C 258/9
            
         Преюдициално запитване, отправено от Hof van beroep te Brussel (Belgien) на 29 май 2012 г. — Citroën Belux NV/Federatie voor Verzekerings- en Financiële Tussenpersonen (FvF)
   (Дело C-265/12)
   2012/C 258/15
   Език на производството: нидерландски
   
      Запитваща юрисдикция
   
   Hof van beroep te Brussel (Belgien)
   
      Страни в главното производство
   
   
      Жалбоподател: Citroën Belux NV
   
      Ответник: Federatie voor Verzekerings- en Financiële Tussenpersonen (FvF)
   
      Преюдициални въпроси
   
   
               1.
            
            
               Член 3, параграф 9 от Директива 2005/29/ЕО (1) следва ли да се тълкува в смисъл, че не допуска разпоредба като член 72 от WMPC (2), която — при условията на изчерпателно изброените в този закон случаи — предвижда обща забрана за предоставяне на свързана оферта на потребител, ако поне един от елементите ѝ представлява финансова услуга?
            
         
               2.
            
            
               Член 56 ДФЕС относно свободното предоставяне на услуги следва ли да се тълкува в смисъл, че не допуска разпоредба като член 72 от WMPC, която — при условията на изчерпателно изброените в този закон случаи — предвижда обща забрана за предоставяне на свързана оферта на потребител, ако поне един от елементите ѝ представлява финансова услуга?
            
         
      (1)  Директива 2005/29/ЕО на Европейския парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар и изменение на Директива 84/450/ЕИО на Съвета, Директиви 97/7/ЕО, 98/27/ЕО и 2002/65/ЕО на Европейския парламент и на Съвета, и Регламент (ЕО) № 2006/2004 на Европейския парламент и на Съвета относно нелоялни търговски практики от страна на търговци към потребители на вътрешния пазар („Директива за нелоялни търговски практики“) (ОВ L 149, стр. 22; Специално издание на български език, 2007 г., глава 15, том 14,стр. 260).
   
      (2)  Wet betreffende marktpraktijken en consumentenbescherming [Закон за пазарните практики и за защита на потребителите].